पता नेईं की उसगी घरै दे सब बन्ध-टल्ले लाने दा ख्याल आया। ओ ए कम्म करन गै लगी ही जे चन्नो ने उसगी पकड़ी लेआ ते उसदे हत्थ कंधै कन्ने पटकारियै उस दिआं चूड़िआं भन्नन लगी-पूरनदेई बाहरा मुट्ठीं भरी भरी खेह-भस्स आनी आनी राणो दे सिरै च पान लगी-पर राणो अजें बी किश नेही समझी सकी। उसने फी अन्दरै गी खिट्ट दित्ती ते बाहारै जाइयै कनक दे ढेरै च इस चाली हत्थ मारन लगी जिआं सूने आली कुत्ती चौं चौं करियै अपने पेंचड़एं कन्ने धरत खरोतदी ऐ।